CAIET DE SARCINI

Obiectul achiziției: Servicii de reparații și întreținere a unităților de transport din dotarea Oficiului Național de Dezvoltare Regională și Locală.

Autoritatea contractantă: IP Oficiul Național de Dezvoltare Regională și Locală

Informații generale: Oficiul Național de Dezvoltare Regională și Locală își propune inițierea achiziției publice de valoare mică pentru achiziționarea serviciilor de reparații și întreținere a unităților de transport din dotarea instituției. 
Caietul de sarcini face parte integrantă din Anunțul de partipare și documentaţia de atribuire pentru elaborarea şi prezentarea ofertei conform cerinţelor, de către fiecare operator economic. Caietul de sarcini conţine specificaţii tehnice solicitate şi cerințe de bază, care trebuie respectate astfel încât operatorii economici să elaboreze propunerea tehnică şi propunerea financiară. Cerinţele impuse prin Caietul de sarcini vor fi considerate ca fiind minimale şi obligatorii. 
Cerințe față de prestator (operator economic):
Operatorul economic ofertant trebuie să execute toată gama de servicii de reparaţii pentru toate unităţile de transport conform Anexei, respectiv:
* Diagnoza;
* Reparaţii mecanice şi electrice;
* Servicii de deservirea tehnică periodică conform specificaţiilor din cartea tehnică;
Ulterior depunerii ofertelor, în perioada de evaluare, până la stabilirea ofertei câştigătoare, grupul de lucru are dreptul să verifice în teren cele declarate de prestator, pentru stabilirea conformităţii. Serviciile de deservire tehnică şi reparaţii a unităţilor de transport vor fi prestate de personal calificat, pentru fiecare tip de servicii de reparații și deservire specific.
Operatorul economic va asigura prestarea următoarelor tipuri de servicii:
* Servicii de deservire tehnică, reparare şi/sau reglare ale ansamblurilor mecanice:
- motor cu instalaţii de alimentare prin injecţie, de răcire, de evacuare, de pornire integrată şi/sau independenţă şi componentele acestora;
- ambreiaj, transmisie, cutie de viteză mecanică, cutie de viteză automată şi componentele acestora;
- sistemul de direcţie şi componentele acestora;
- sistemul de frânare şi componentele acestora;
- repararea caroseriei
- precum și a acelor prevăzute în anexa nr. 1 a caietului de sarcini.
* Servicii de deservire tehnică, repararea şi/sau reglări ale echipamentului electric şi/sau electronic:
- instalaţia electrică de iluminare;
- instalaţia electrică de pornire a motorului şi componentele acestora;
- precum și a acelor prevăzute în anexa nr. 1 a caietului de sarcini.
* Servicii de montare, demontare, verificare şi reparare a altor componente sau echipamente (instalaţie de evacuare cu catalizatori şi componentele acesteia, instalaţia de climatizare şi componentele acesteia, etc).
Prestarea serviciilor de reparații și întreținere a unităților de transport vor include toate piesele de schimb, subansamblele şi accesoriile necesare. Acestea vor fi noi, originale şi /sau compatibile, agreate de producătorul unităţilor de transport.
Ofertantul va prezenta o ofertă unică pentru toate unitățile de transport (6 la număr).
Reparaţiile, operaţiunile de deservire tehnică se vor efectua în funcţie de defecţiunile apărute şi programarea nu va depăşi 24 ore de la data solicitării. Solicitarea pentru programare se va face telefonic. Ansamblele, subansamblele, piesele de schimb, materialele şi accesoriile necesare pentru înlocuire trebuie să fie deţinute de prestator sau să poată fi aprovizionate. Prestatorul se obligă să numească o persoană de contact şi să asigure legătura prin intermediul unui număr de telefon în caz de necesitate la cerere, pentru repararea și deservirea unităţilor de transport.
Pe toată durata deservirii tehnice şi reparaţiilor, prestatorul va permite accesul reprezentantului beneficiarului la locul prestării serviciilor de reparații și deservire tehnică a unităților de transport specificate în Anexa la Caietul de sarcini. 
Prestatorul vă pune la dispoziţie date referitoare la constatările tehnice și va coordona cu reprezentantul beneficiarului particularitățile reparației necesare, totodată va informa beneficiarul despre defectele apărute în urma demontării diferitelor subansamble, care necesită reparație. Dacă beneficiarul renunţă la efectuarea reparaţiei defectelor depistate în urma demontării diferitelor subansamble datorită costului major, prestatorul va întocmi documentele de plată, respectiv factura, numai pentru operaţiunile efectuate la constatarea tehnică. 
Piesele de schimb care au fost înlocuite vor fi puse la dispoziţia beneficiarului, dacă acesta le solicită, excepţie fac piesele de sticlă, elementele de caroserie avariate grav sau piese pe care beneficiarul nu le solicită.
Neasigurarea pe perioada derulării contractului a pieselor de schimb, materialelor consumabile, serviciilor declarate în ofertă, va duce la rezilierea contractului, cu aplicarea penalităților prevăzute în contract.
Modalități de achitare:
Prestatorul va emite factura după semnarea Actului de executare a serviciilor. Factura și Actul de executare a serviciilor vor fi transmise beneficiarului pentru achitare. 
Garanțiile serviciilor de reparații și întreținere:
Perioada de garanţie minimă solicitată pentru piesele de schimb şi accesorii este cea acordată de producător. Pentru toate tipurile de servicii prestate, garanţia manoperei nu va fi mai mică de 6 luni de la data recepţiei cantitative şi calitative, cu excepţia uzurii normale de exploatare.
Perioada de garanţie curge de la data semnării fară obiecţii a Actul de executare care atestă prestarea serviciilor cu furnizarea şi montarea pieselor de schimb şi/sau accesoriilor.
Prestatorul are obligaţia ca în cazul unor defecţiuni apărute în perioada de garanţie, să intervină în maxim 48 de ore, cu înlăturarea defectelor, fără perceperea unei plăți suplimentare, dacă se constată că defectele au survenit din vina prestatorului, urmând ca perioada de garanţie să fie prelungită corespunzător.

În perioada derulării contractului prestatorul va pune la dispoziția beneficiarului următoarele documente:
* Fişa de constatare tehnică, la prezentarea unității de transport pentru reparația programată;
* Devizul de calcul întocmit în urma constatăriilor tehnice, care va conţine:
•	ore manoperă pentru fiecare din operaţiunile necesare efectuării reparaţiei şi preţul unitar aferent;
•	piese de schimb, accesorii şi preţul unitar aferent acestora;
* Factura;
* Deviz final al operaţiilor efectuate, dacă este cazul;

Cerințe de calificare:
Participanții interesați vor depune ofertele sau cererile de participare electronic prin intermediul SIA RSAP. Oferta va include următorul set de documente: 
1.	Cererea de participare;
2.	Declarația privind valabilitatea ofertei;
3.	Specificațiile tehnice; 
4.	Specificațiile de preț;
5.	Demonstrarea experienței minime a operatorului economic în domeniul de activitate aferent obiectului contractului  ce urmează a fi atribuit, experiență de minim 3 ani în domeniu;
6.	Dovada înregistrării persoanei juridice (extrasul din Registrul de stat al persoanelor juridice);
7.	Declarație pe proprie răspundere privind lipsa sau existența restanțelor față de buget la plata impozitelor;
8.	Declarație privind personalul de specialitate рrорus pentru implementarea contractului, lista cu minim 5 angajați;
9.	Declarația privind confirmarea identității beneficiarilor efectivi și neîncadrarea  acestora în situația condamnării pentru participarea la activități ale unei organizații sau grupări criminale, pentru corupție, fraudă și/sau spălare de bani.
Totodată oferta va corespunde următoarelor criterii:
* amplasarea centrului de reparații și deservire auto în orașul Chișinău; 
* dispunerea de personal calificat - minim 5 angajați;
* dispunerea de cel puţin 2 elevatoare hidraulice;
* dispunerea de cel puţin un electrician auto;
* dispunerea de utilaj de reglare a unghiului roților față și spate;
* dipunerea de utilaj pentru încărcarea sistemului de aer condiționat;
* să fie distribuitor al pieselor de schimb (cu prezentarea certificatelor de confirmare), să dispună de spațiu de depozitare ,cu 30% din piese auto conform specificație, sau contracte semnate cu distribuitorii oficiali locali;
* termenul de garanție pentru serviciile efectuate și piesele de schimb sa fie minim 6 luni sau 10 000 km;
* programarea pentru reparații și deservire tehnică nu va depăşi 24 ore;
* acordarea serviciilor 5 zile pe săptămână;
* centrul de reparații și deservire auto să fie dotat cu camere video care înregistrează procesul de reparație și stochează datele video minim 2 luni. La solicitare, Beneficiarul va avea acces la înregistrările video pentru perioada reparării automobilelor sale;
* piesele vor fi noi, originale şi /sau compatibile, agreate de producătorul unităţilor de transport;
* pentru fiecare piesă solicitată din caietul de sarcini se va indicata producătorul și țara de origine;
* includerea în suma serviciilor de instalare/ schimb, montare/ demontare a tuturor costurilor pentru toate etapele procesului tehnologic;
* nepracticarea calculării repetate a prețului pentru etapele tehnologice consecutive unui singur proces de deservire a automobilului;
* lucrările de reparații să fie efectuate în termen de până la 72 ore de la recepționarea unității de transport a beneficiarului pentru reparații sau deservire tehnică;
* garanţia manoperei nu va fi mai mică de 6 luni;
* remedierea defecţiunilor apărute în perioada de garanţie a serviciilor maxim 48 ore;
* să dispună de minim un post pentru diagnosticarea automobilelor computerizată (softul urmează a fi licențiat);
* citirea și/sau ștergerea erorilor (exemplu:intervalul de schimb ulei sau erori apărute în procesul de reparație a automobilului) se va efectua gratuit de către operatorul economic;
* verificarea nivelului tuturor lichidelor și lubrifianților se va efectua gratuit;
* ofertantul va întocmi actul de defectare a automobilului  cu indicarea nr. de înmatriculare, model, data recepționării automobilului, indicațiile odometrului de pe panoul aparaturii de bord și lista lucrărilor/ pieselor care urmează a fi efectuate cu indicarea prețului pentru acestea și îl va remite reprezentantului Beneficiarului prin mijloacele electronice menționate în contract;

LISTA AUTOMOBILELOR

Nr. d/o	Marca automobilului	Anul		
1.	Volvo XC60	2015	1 unitate	
2.	Dacia Duster	2015	1 unitate	
3.	Volkswagen Tiguan	2010; 2012	3 unități	
4.	Volkswagen Passat	2012	1 unitate	

Autoritatea contractantă:   I.P. „Oficiul Național de Dezvoltare Regională și Locală”           Data: 19.02.2024